**Template formular de înscriere GSC 2024\_Categoria B\_Tineri de Bine**

Schița (template-ul) de formular este valabil pentru **Categoria B - secțiunea Tineri de Bine.** Definiția secțiunii poate fi consultată aici: [**https://www.galasocietatiicivile.ro/page/competitie.html#B4**](https://www.galasocietatiicivile.ro/page/competitie.html#B4)

Formularul este împărțit în nouă pași, pentru completarea lui este necesar să accesați toți pașii și să introduceți informații relevante despre proiect, mai ales în câmpurile obligatorii (notate cu \*).

Sunt eligibile proiectele / campaniile de comunicare care s-au desfășurat în perioada **1 ianuarie - 31 decembrie 2023**. Proiectele sau campaniile înscrise pot începe înainte sau se pot încheia după perioada menționată, atât timp cât sunt prezentate activități și rezultate desfășurate în cel puțin două treimi din perioada eligibilă a competiției: 1 ianuarie - 31 decembrie 2023.

Vă recomandăm **să salvați în documentul word** datele pentru fiecare pas din formularul de înscriere, înainte de a transfera informația în platforma online. (sesiunea serverului este de aproximativ 15 minute).
 **Formularul de înscriere se completează în limba română, cu diacritice.**

*Poți vedea* [***aici***](https://www.galasocietatiicivile.ro/participants_list.php?section_id=28&year=2023) *participanții ediției trecute.*

**Pasul 1 - Titlul proiectului**

Titlu proiect

*[Scrieți un nume pe scurt (sau dacă nu are nume, dați-i un nume scurt) pentru inițiativa pe care o înscrieți în secțiunea de concurs.]*

Selectarea secțiunii: *Tineri de Bine*

**Pasul 2 - Date generale despre proiect**

Date despre autor

\*1. Nume autor proiect:

*[Scrieți numele asociației studențești sau liceeale, grupului de inițiativă (ex: un grup de tineri care se organizează pentru a face o acțiune) sau a persoanei care a făcut proiectul.]*

\*2. Vârste autori proiect:

*[Scrieți numărul de oameni implicați în echipa de proiect și intervalul de vârstă al echipei de proiect (vârsta cea mai mică și vârsta cea mai mare ex: Echipa a fost formată din 8 membri cu vârste între 20 și 23 de ani) sau vârsta exactă dacă este un singur autor al proiectului. Proiectele înscrise în cadrul secțiunii „Tineri de Bine” trebuie să fi fost gândite și implementate de tineri cu vârstele cuprinse între 15 și 25 de ani.]*

Date despre proiect

Perioada de desfășurare:

\*3. Data de începere a proiectului / inițiativei

\*4. Data de încheiere a proiectului / inițiativei

\*5. Unde s-a desfășurat proiectul / inițiativa:

*[Vă rugăm să menționați orașul, comuna sau satul și județul.
Enumerați toate zonele dacă proiectul vostru a avut loc în mai multe orașe, comune sau sate.*

*Scrieți „național” dacă proiectul a vizat populația generală.]*

**Pasul 3 - Relevanța proiectului (contextul)**

\*1. Descrieţi care a fost tema abordată sau problema pe care ați vrut să o rezolvați:

Cum / de la ce a ponit proiectul, cum ați observat problema pe care ați vrut să o rezolvați, care au fost punctele de pornire și cum au fost identificate nevoile? **[maxim 1.800 de caractere cu spații]**

\*2. Ce v-ați propus să obțineți cu acest proiect / inițiativă? Care a fost scopul realizării proiectului și care au fost obiectivele setate?

Includeți toate detaliile pentru fiecare tip de obiectiv pe care l-ați avut. Exemple: de promovare, de informare, de conștientizare asupra unei probleme sociale, de a ajunge printr-un set de acțiuni la un număr prestabilit de beneficiari, de a atinge un obiectiv setat de colectare sau de intervenție într-un spațiu, de a contribui la îmbunătățirea calității vieții dintr-o regiune, de a ajuta specific un grup vulnerabil, de a schimba o legislație sau un mod de lucru al unei instituții etc.

**[maxim 600 de caractere cu spații]**

\*3. Pentru cine ați făcut proiectul / inițiativa?

Beneficiari pot fi considerați un grup direct către care ați mers cu o inițiativă, dar și o comunitate mai mare cum ar fi locuitorii unei arii geografice (ex: pentru un proiect care a avut ca scop îmbunătățirea calității vieții într-un oraș printr-o acțiune sau set de acțiuni specifice)

Povestiți câteva detalii despre beneficiarii proiectului ex: din ce categorie de vârstă fac parte sau daca v-ați axat pe o anumită categorie de vârstă pentru proiect, din ce zonă geografică sunt, alte elemente care îi definesc și care sunt relevante pentru proiect (ex: dacă sunt dintr-o grupă defavorizată sau au anumite nevoi specifice pe care ați încercat să le rezolvați).

**[maxim 850 de caractere cu spații]**

4. Dacă beneficiarii au fost implicați în implementarea proiectului, prezentați contribuția lor.

Cum au fost responsabilizați și încurajați beneficiarii să se implice în planificarea, desfășurarea, evaluarea activităților sau în continuarea proiectului? **[maxim 600 de caractere cu spații]**

\*5. Care au fost principalele activități ale proiectului?

Prezentați aici toate activitățile pe care le-ați făcut pentru implementarea proiectului, modul de desfășurare și toate etapele. **[maxim 1.800 de caractere cu spații]**

**Pasul 4 - Rezultatele proiectului (Eficacitatea)**

\*1. Care au fost rezultatele proiectului?

Ce rezultate a avut proiectul vostru și cum ați măsurat? Includeți aici: care au fost beneficiile aduse publicului-țintă, schimbările și efectele generate în urma implementării acestuia. Câți beneficiari a avut în total proiectul, la câți oameni au ajuns mesajele proiectului dacă a fost și comunicat public? Dacă proiectul a avut unele rezultate / efecte neintenționate, prezentați-le succint. **[maxim 1.800 de caractere cu spații]**

**\*2. Cum a fost organizată echipa de proiect? În afară de echipa de proiect, au fost implicați și alți voluntari?**

Cum au fost împărțite rolurile și responsabilitățile în interiorul echipei de proiect? Ce a făcut fiecare persoană implicată în proiect?

Dacă ați avut și alți voluntari, precizați numărul lor, cum au fost cooptați și în ce a constat implicarea lor. **[maxim 1500 de caractere cu spații]**

**Pasul 5 - Bugetul proiectului**

\*1. Care a fost bugetul proiectului?

Menționați și detaliați aici dacă ați avut buget pentru proiect și care a fost acesta, cum l-ați utilizat în etapele proiectului și cum l-ați obținut (dacă au fost finanțări private de la companii sau donații în produse sau donații în bani de la persoane fizice cu care s-au făcut achiziții pentru proiect).

**[maxim 600 de caractere cu spații]**

**Pasul 6 - Evaluarea proiectului**

\*1. În cazul în care proiectul a fost înscris și anul trecut în competiția Galei Societății Civile, detaliați care sunt noutățile și schimbările la nivel de obiective, activități, rezultate sau beneficiari, prin comparație cu proiectul înscris la ediția anterioară.

!Dacă proiectul nu a fost înscris, vă rugăm menționați în câmp: „Nu a fost cazul!”. **[maxim 1.000 de caractere cu spații]**

2. Care au fost obstacolele majore întâmpinate pe durata implementării proiectului? Specificați dacă și cum le-ați depășit.

**[maxim 850 de caractere cu spații]**

3. Dacă ar fi să începeți din nou un astfel de proiect, cum ați proceda? Care au fost lecțiile învățate în urma derulării proiectului?

**[maxim 850 de caractere cu spații]**

\*4. Care este lucrul cu care vă mândriţi cel mai mult din cadrul proiectului?

**[maxim 850 de caractere cu spații]**

\*5. Vă rugăm să menționați numele, funcția & instituția (dacă este cazul) și adresa de e-mail ale unui partener, ale unei instituții sau ale unei persoane implicate în proces, care ar putea să dea recomandări pentru proiectul vostru:

*[Poate fi un profesor sau alt cadru didactic, poate fi un alt tip de partener care a fost implicat în proiect, care v-a oferit consultanță sau sprijin. Să te asiguri înainte că ai acordul persoanei pentru a ne oferi adresa de e-mail. Îl / o vom contacta doar în cazul în care considerăm necesară o verificare suplimentară.]*

**Pasul 7 - Comunicarea proiectului și anexe**

\*1. Proiectul / inițiativa voastră a fost promovată și public?

Dacă proiectul a avut un plan de comunicare, descrieți-l pe scurt. Pe ce medii de comunicare a fost promovat proiectul? (rețele sociale, website dedicat, alte medii de promovare). Ce ați făcut pentru comunicarea proiectului?

**[maxim 1.800 de caractere cu spații]**

2. Website proiect (dacă există):

\*3. Încărcați trei fotografii din cadrul proiectului [.jpg, .gif, .png]

**\*4. Completați în cele 7 câmpuri pentru anexe cu link-uri către alte site-uri cu materiale relevante despre proiect (min. 3 – max. 7):** alte materiale de promovare și comunicare, articole apărute în presă, prezentări, spot-uri video, postări și alt tip de conținut din pagini de social media dedicate proiectului etc. Nu sunt acceptate arhive sau link-uri de transfer.

**Pasul 8 - Date despre organizatorul principal**

***-pentru a putea comunica proiectul către publicul larg:***

**\*1. Short bio despre autor proiect (redactarea se face doar la persoana a treia, cu diacritice, în română. Descrierea va apărea în paginile de social media, pe site-ul Galei Societății Civile și în alte materiale de comunicare ale competiției sau ale partenerilor GSC):**

Dacă proiectul are un singur autor: o scurtă descriere despre autor - vârstă, studii (unde studiezi și în ce domeniu), câteva lucruri despre tine, motivațiile personale care au condus la implicarea în proiect / inițiativă, interese și preocupări.

Dacă proiectul are ca autor un grup de inițiativă: o scurtă descriere comună a grupului – intervale de vârstă, studii, câteva lucruri despre motivațiile care au condus la implicarea în proiect a membrilor, interese & preocupări.

Dacă autorul proiectului este o asociație studențească sau liceeală sau alt fel de organizație: O scurtă descriere a activității organizației, care este scopul înființării și activității acesteia, care sunt categoriile de beneficiari și cum răspunde nevoilor acestora.

**[maxim 500 de caractere cu spații]**

**\*2. Rezumat pe scurt al proiectului (redactarea se face doar la persoana a treia, cu diacritice, în română. Rezumatul va apărea în paginile de social media, pe site-ul Galei Societății Civile și în alte materiale de comunicare ale competiției sau ale partenerilor GSC)**

Descrieți succint și clar în max. 500 de caractere (cu spații incluse) în ce a constat proiectul / inițiativa, de la ce problemă identificată a plecat, ce și-a propus, care au fost activitățile și rezultatele.

**[maxim 500 de caractere cu spații]**

**Pasul 9 - Date de contact**

\*1. Fotografie sau logo asociație:

Încarcă o fotografie la calitate bună cu tine sau cu membrii grupului de inițiativă (un colaj cu toți / o poză comună) sau cu logo-ul asociației (în format web: jpg / .png, RGB, cel puțin 150 dpi)

**Persoana de contact pentru proiect:**

Nume:

E-mail:

Număr de telefon: